DP klas van '65 hou reünie | News24
DP klas van '65 hou reünie
Sewe van die sestien matrieks van HTS Daniel Pienaar se 7de matriekklas wat in 1965 hulle laaste skooljaar beleef het, hou eerskomende naweek reünie op die dorp.
Die eerste DP matriekklas het in 1959 klaargemaak.
"Daar is reeds 4 van ons klas van 16 oorlede. Ons het met 2 kontak verloor en 4 kan ongelukkig nie die reünie bywoon nie. Maar 7 van ons bittereinders gaan daar wees," sê een van dié 1965 matrieks, Frans Schellingerhout.
Die oud-Tiere se gades sal hulle eerskomende naweek tydens die reünie vergesel. Die program sal by die skool en in die klubhuis aangebied word. Dit skop môre af met tee saam met die personeel om 09:30 en 'n begeleide toer deur die skool. Vrydagaand word daar saamgekuier en Saterdag is dit tyd om die Tiere in 'n T20 krieketwedstryd te ondersteun waarna in die klubhuis gekuier en braai word. Sondag sal die NG Moedergemeente diens bygewoon word.Vir meer inligting skakel Frans by 041 371 3353 of 082 654 3353